MJD ออกหุ้นกู้ 400 ลบ.ขายสถาบัน-รายใหญ่ 22-24 มิ.ย. นำเงินชำระคืนตั๋วแลกเงิน-ขยายธุรกิจ
MJD ออกหุ้นกู้ 400 ลบ.ขายสถาบัน-รายใหญ่ 22-24 มิ.ย. นำเงินชำระคืนตั๋วแลกเงิน-ขยายธุรกิจ
5 มิ.ย. 2563

บริษัท เมเจอร์ ดีเวลลอปเม้นท์ จำกัด (มหาชน) หรือ MJD ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2563 มูลค่าไม่เกิน 400 ล้านบาท อายุ 2 ปี 6 เดือน ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 6.80 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อ วันที่ 22-24 มิ.ย.63 มีบล.โกลเบล็ก และ บล.กรุงไทย ซีมีโก้ เป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้เพื่อชำระคืนตั๋วแลกเงินที่ครบกำหนดชำระในเดือน ส.ค. มูลค่า 130 ล้านบาท ในส่วนที่เหลือจะนำไปลงทุนในโครงการใหม่หรือเป็นเงินทุนหมุนเวียนซึ่งคาดว่าจะนำเงินที่ได้จากการเสนอขายหุ้นกู้ครั้งนี้ ทั้งจำนวนใช้ในการดำเนินการดังกล่าวภายในปี 2563